Steve Jobs

Si Steven Paul Jobs (Pebrero 24, 1955 - Oktubre 5, 2011) o mas kilala bilang Steve Jobs, ay isa sa mga nagtatag at CEO ng Apple Inc. at ang CEO ng Pixar hanggang sa binili ito ng Disney. Siya ang dating pinakamalaking shareholder ng Disney at kasapi siya sa pangkat ng mga direktor ng Disney. Siya ay isa sa mga prominenteng tao sa larangan ng industriyang kompyuter at libangan.

Sa huling bahagi ng 1970s, si Jobs kasama si Steve Wozniak, Mike Markkula at iba pa ay nagdisenyo, lumikha at nagbenta ng isa sa matagumpay na mga linya ng personal na kompyuter, ang Apple II series. Noong 1980's, si Jobs ang isa sa mga nakakita ng potensiyal ng Xerox PARC na may grapikal na interpasyo gamit ang isang daga na nagdulot sa pagkakalikha ng Macintosh. Pagkatapos ng pakikipag-alitan sa mga lupon na direktor ng Apple noong 1985, si Jobs ay nagbitiw sa trabaho at nagtatag ng NeXT, isang kompanya na lumikha ng plataporma ng kompyuter na pang mataas na edukasyon at pangnegosyo. Ang pagbili ng Apple sa NeXT ay nagbalik kay Jobs sa kompanyang kanyang itinatag at nagsilbing CEO nito mula 1997 hanggang 2011. Noong 1986, kanyang binili ang dibisyong grapiko ng Lucasfilm Ltd. na umusbong mula sa Pixar Animation Studios. Siya ay nanatiling CEO at pangkaramihang tagahawak ng sapi (stock) nito sa halagang 50.1 porsiyento hanggang sa mabili ito ng kompanyang  Disney noong 2006. Kalaunan, si Jobs ang naging pinakamalaking tagapaghawak ng sapi nito sa halagang 7 porsiyento at naging kasapi ng lupon ng mga direktor ng Disney .

Ang kanyang layunin na magpaunlad ng mga produkto na parehong mapapkinabangan at elegante ay nagdulot sa kanya ng ilang mga debotong tagasunod.

Noong Agosto 24, 2011, inihayag ni Jobs ang kanyang pagbibitiw bilang CEO ng Apple. Sa kanyang sulat ng pagbibitiw sa tungkulin, kanyang inirekomenda na magiging kahalili na CEO ng Apple si Tim Cook. Dahil kanyang kahilingan, si Jobs ay hinirang na pangunahing pinunò (chairman) ng lupon ng mga direktor ng Apple. Si Jobs ay namatay noong Oktubre 5, 2011 sa edad na 56 dahil sa sakít na pankreatikong kanser pitóng taon pagkatapos ng diyagnosis nito.

 Gallery 

 Mga sanggunian 

Kategorya:Mga Amerikanong liping-Syrian
Kategorya:Agham pangkompyuter
Kategorya:Mga tao sa larangan ng libangan
Kategorya:Disney
Kategorya:Mga negosyante